
  VENOVANÉ WILLOVI


  ČERVENÉ MÄSO:

  AKÝ BOL

  VÝZNAM

  STESICHORA?


  


  Páči sa mi predstava, že slová si robia,


  čo chcú ačo musia.


  GERTRUDE STEIN


  


  Prišiel po Homérovi apred Gertrude Steinovou – pre básnika je to neľahké obdobie. Narodil sa okolo roku 650 predn.l na severnom pobreží Sicílie vmeste zvanom Himera ažil medzi utečencami, ktorí hovorili zmesou chalkidského adórskeho nárečia. Utečenecká komunita baží po jazyku auvedomuje si, že stať sa môže čokoľvek. Slová sa odrážajú ako loptičky. Ak ich necháte, budú si robiť, čo chcú ačo musia. Stesichorove slová boli zozbierané do dvadsiatich šiestich kníh, zktorých sa pre nás zachoval asi tucet titulov aniekoľko zbierok fragmentov. Ojeho pracovnom živote sa toho veľa nevie (až na slávnu historku otom, ako ho oslepila Helena, pozri Apendix A, B, C). Jeho diela sa podľa všetkého tešili veľkej obľube. Ako ho vnímala kritika? Stesichorovo meno je ovenčené starovekými chválami. „Najhomérskejší spomedzi lyrických básnikov,“ hovorí Longinus. „Vdychuje nový život starým príbehom,“ tvrdí Suda. „Ženie ho túžba po zmene,“ povedal oňom Dionýsios zHalikarnasu. „Geniálne používa adjektíva!“ dopĺňa Hermogenés. Tu sa dostávame kjadru otázky „Aký bol význam Stesichora?“ Možno pomôže prirovnanie. Getrude Stein oPicassovi povedala: „Ten skutočne pracoval.“ OStesichorovi by sa teda dalo povedať: „Ten vymýšľal prídavné mená.“


  Čo je prídavné meno? Podstatné mená pomenúvajú svet. Slovesá uvádzajú pomenovania do pohybu. Prídavné mená pochádzajú odinakiaľ. Výraz prídavné meno (vgréčtine epitheton) je sám osebe prídavným menom svýznamom „priložené“, „pridané“, „dodané“, „importované“, „cudzie“. Prídavné mená pôsobia ako pomerne nevinné prídavky, ale treba sa im lepšie prizrieť. Tieto drobné importované mechanizmy majú za úlohu umiestniť všetko na svete na svoje miesto vkonkrétnosti. Sú úchytkami bytia.


  Samozrejme, existujú viaceré spôsoby bytia. Vhomérskom epose, napríklad, je bytie stabilné ajedinečnosť pevne ukotvená vtradícii. Keď Homér spomína krv, je čierna. Keď sa objavia ženy, majú pôvabné členky alebo letmé pohľady. Poseidon má vždy modré Poseidonove brvy. Smiech bohov je neuhasiteľný. Ľudské kolená sú rýchle. More je neúnavné. Smrť je zlá. Pečeň zbabelcov biela. Homérove epitetá predstavujú ustálený jazyk, pomocou ktorého Homér spája každú vec na svete sjej najpríznačnejšou vlastnosťou aukotvuje ju pre epické využitie. Je vtom vášeň, ale aká? „Využitie neznamená vášeň pre podstatu, ale vášeň pre kód,“ hovorí Baudrillard.


  Stesichorus sa teda narodil do nehybného povrchu kódu. AStesichorus povrch neúnavne študoval. Povrch sa od neho odkláňal. Stesichorus podišiel bližšie. Povrch znehybnel. Tento moment by sme mohli opísať ako „vášeň pre podstatu vecí“. Stesichorus bez zjavného dôvodu začal uvoľňovať úchytky.


  Stesichorus oslobodil bytie. Všetky veci sveta vyplávali nahor. Odrazu nič nebránilo koňom byť dutokopyté. Ani rieke byť strieborným koreňom. Ani peklu byť také hlboké, ako je slnko vysoké. Heraklov osud mohol byť silný. Planéta sa mohla zaseknúť uprostred noci. Nespavec sa mohol ocitnúť mimo dosahu radosti. Vraždy mohli byť husto čierne. Niektoré veci sa ukázali byť zložitejšie. Napríklad sHelenou Trójskou sa spájali adjektíva vyjadrujúce kurvenie dávno predtým, než ich použil Homér. Keď Stesichorus uvoľnil Helenin epiteton, rozžiarilo sa také svetlo, že ho pravdepodobne na chvíľu oslepilo. Problém Stesichorovho oslepenia Helenou má zásadný význam (pozri Apendix A, B), hoci sa všeobecne považuje za neriešiteľný (ale pozri Apendix C).


  Poddajnejší príklad predstavuje Géryonés. Géryonés je meno postavy vstarogréckom mýte, oktorej Stesichorus napísal veľmi dlhú lyrickú báseň vdaktylo-epitritovskom verši striadickou štruktúrou. Zachovalo sa asi osemdesiatštyri papyrusových fragmentov apol tucta citácií, ktoré sa vštandardných vydaniach objavujú pod názvom Geryoneida. Rozprávajú ozvláštnom červenom okrídlenom netvorovi, ktorý žije na ostrove Erytheia (čo je len prívlastok znamenajúci „červené miesto“) apokojne sa stará očriedu čarovného červeného dobytka, až kým jedného dňa nepríde hrdina Herakles anezabije ho, aby čriedu získal. Takýto príbeh sa dal vyrozprávať mnohými spôsobmi. Herakles bol významný grécky hrdina aeliminácia Géryona predstavovala jednu zjeho slávnych úloh. Ak by bol Stesichorus konvenčnejší básnik, možno by písal zHeraklovej perspektívy aponúkol nám vzrušujúce svedectvo otom, ako kultúra zvíťazila nad obludnosťou. Namiesto toho však zachované fragmenty Stesichorovej poémy prinášajú pútavý výber Géryonových zážitkov, hrdinských aj trápnych. Sledujeme život červeného chlapca ajeho psíka. Scénu matkinho divokého náreku, ktorý nečakane utícha. Roztrúsené zábery Herakla blížiaceho sa na lodi. Záblesk bohov na nebesiach predznamenávajúci Géryonovu záhubu. Samotný boj. Moment, keď sa všetko náhle spomalí aHeraklov šíp pretne Géryonovi lebku. Vidíme, ako Herakles svojím slávnym kyjakom zabíja psíka.


  Ale toľko na úvod stačí. Na otázku „Aký bol význam Stesichora?“ si môžete odpovedať zamyslením sa nad jeho majstrovským dielom. Niektoré zhlavných fragmentov nájdete na ďalších stránkach. Ak sa vám text bude zdať náročný, nie ste sami. Čas sa kStesichorovi zachoval kruto. Žiadna použitá pasáž zjeho diela nie je dlhšia ako tridsať riadkov aútržky papyrusov (stále priebežne nachádzané: najnovšie sa našli vEgypte vroku 1977; ed. pozn.: včase 1.vydania knihy vroku 1998) osvetľujú rovnako veľa, ako zamlčujú. Kompletný korpus Stesichorových fragmentov vpôvodnej gréčtine doposiaľ (ed. pozn.: idem) trinásťkrát vydali rôzni vydavatelia, prvý raz Bergk vroku 1882. Jednotlivé vydania nie sú totožné, odlišujú sa obsahom či usporiadaním obsahu. Bergk tvrdí, že história textu je ako dlhé pohladenie. Nech je to akokoľvek, pri čítaní fragmentov Geryoneidy má človek pocit, akoby Stesichorus napísal rozsiahlu epickú poému, roztrhal ju na kusy atie zakopal vškatuli spolu stextami piesní, poznámkami zprednášok azvyškami mäsa. Čísla fragmentov naznačujú, vakom zhruba poradí kusy vypadli zo škatule. Škatuľu môžete vždy znovu potriasť. „Verte mi kvôli mäsu akvôli mne,“ ako hovorí Gertrude Stein. Nech sa páči. Potraste.


  ČERVENÉ MÄSO:

  FRAGMENTY ZO STESICHORA


  


  I. GÉRYONÉS


  Géryonés bol netvor všetko na ňom bolo červené


  Ráno vystrčil ňufák spod periny bol červený


  Aká strnulá je červená krajina kde sa jeho dobytok


  odieral osvoje reťaze včervenom vetre


  Za úsvitu sa zahrabal do červeného rôsolu Géryonovho


  Sna


  


  Géryonov sen bol najprv červený potom vykĺzol zkade azdvihol


  Plachty zmenil sa na strieborný avybehol cez jeho korene ako šteňa


  


  Tajné šteňa Na začiatku konca ďalšieho červeného dňa


  


  II. MEDZITÝM PRIŠIEL ON


  Spoza slaných pahorkov sa vynoril On


  Dobre vedel orodinnom zlate


  Nad červenými vežičkami zbadal červený dym


  


  III.GÉRYONOVI RODIČIA


  Ak vtej maske mieniš sedieť aj pri večeri


  Tak Potom Dobrú Noc povedali aposlali ho hore


  Po krvácajúcich schodoch do horúceho vyprahnutého Náručia


  Do démonovho červeného pulzujúceho taxíka


  Nechcem ísť chcem zostať Dole ačítať


  


  IV. ZAČÍNA SA GÉRYONOVA SMRŤ


  Géryonés prešiel naprieč svojou červenou mysľou aodpovedal Nie


  Bola to vražda Azúfalstvo pri pohľade na ležiaci dobytok


  Všetci moji miláčikovia povedal Géryonés Ateraz ja


  


  V. GÉRYONOV ZVRÁTITEĽNÝ OSUD


  Matka to videla matky sú také


  Ver mi povedala Tvorkyňa jemnosti


  Nemusíš sa rozhodnúť hneď teraz


  Poza jej červené pravé líce Géryonés videl


  Cievku horúcej platne ktorá začínala žiariť


  


  VI. MEDZITÝM NA NEBESIACH


  Aténa pozerala nadol cez sklenené dno


  lode Aténa ukázala prstom


  Zeus sa pozrel To je on


  


  VII. GÉRYONOV VÍKEND


  Neskôr no neskôr odišli zbaru aišli ku kentaurovi


  Kentaur mal pohár zlebky Zmestili sa doň tri


  Miery vína Napil sa Poď sem môžeš si


  Priniesť drink ak sa bojíš Kentaur


  Potľapkal miesto na gauči vedľa seba Červenkastožlté živé zviera


  Géryonovi sa ani pierko nepohlo


  


  VIII. GÉRYONOV OTEC


  Aj tichý koreň vie zarevať Rád


  Sŕkal slová Tak tu je ten všemocný hovorieval


  Po tom čo celé dni postával vo dverách


  NOČNÝPLODZAERDŽAL


  


  IX. GÉRYONOV ZÁZNAM VOJNY


  Géryonés ležal na zemi zakrývajúc si uši Kone


  zneli ako keď zaživa pália ruže


  


  X. VZDELÁVANIE


  Vtých časoch bola polícia slabá Rodina bola silná


  Prvý deň odviedla matka Géryona za ruku do


  Školy Uhladila mu červené krídelká apostrčila ho


  Do dverí


  


  XI. PRAVDA


  Veľa malých chlapcov si myslí že sú


  Netvor? Ale vmojom prípade je to pravda povedal Géryonés


  Psíkovi keď sedeli na skalných útesoch Psík sa naňho díval


  Sradosťou vočiach


  


  XII. KRÍDLA


  Zostúpi zmarcovej oblohy avnorí sa


  Do výšok slepého atlantického rána


  


  Červený psík poskakuje po pláži dole vdiaľke


  Ako slobodný tieň


  


  XIII. HERAKLOV ZABIJÁCKY KYJAK


  Červený psík ho nevidel cítil ho Všetky


  Udalosti vedú kjednej


  


  XIV. HERAKLOV ŠÍP


  Šíp znamená smrť Rozčesol Géryonovi lebku ako hrebeň Chlapcov


  Krk sa ohol Včudnom pomalom uhle ako keď sa


  Divý mak zahanbí vporyve Nahého vánku


  


  XV. VŠETKO ČO VIEME OGERYONOVI


  Miloval blesky Žil na ostrove Jeho matka bola


  Nymfa zrieky vlievajúcej sa do mora Jeho otec bol zlatý


  Nástroj na sekanie Staroveké schólie hovoria že Stesichorus hovorí že


  Géryonés mal šesť rúk ašesť nôh akrídla Bol červený a


  Jeho zvláštny červený dobytok vzbudzoval závisť Herakles prišiel a


  Pre dobytok ho zabil


  


  Psa takisto


  


  XVI. GÉRYONOV KONIEC


  Červený svet Apríslušné červené vánky


  jestvovali aj naďalej Géryonés nie


  

  



  Koniec ukážky

